PTTเร่งส่งถุงยังชีพช่วยผู้ประสบภัยน้ำท่วม
PTT รวมพลังเร่งส่งถุงยังชีพช่วยผู้ประสบภัยน้ำท่วมภาคใต้
8 ธ.ค. 2560

นางนิธิมา เทพวนังกูร ประธานเจ้าหน้าที่บริหารการเงิน บริษัท ปตท. จำกัด (มหาชน) หรือ PTT เป็นประธานปล่อยขบวนรถบรรจุถุงยังชีพที่ได้รับการบรรจุโดยผู้บริหารและพนักงาน กลุ่ม ปตท. ภายใต้ชมรมพลังไทย ใจอาสา เพื่อเร่งส่งมอบความช่วยเหลือผู้ประสบอุทกภัยภาคใต้ พื้นที่ อ.จะนะ และอ.ระโนด จ.สงขลา
ทั้งนี้ ที่ผ่านมา ปตท. ได้ให้ความช่วยเหลือในพื้นที่ประสบภัยอุทกภัยหลายพื้นที่ในประเทศอย่างต่อเนื่อง อาทิ พื้นที่ภาคเหนือตอนล่าง ภาคตะวันออกเฉียงเหนือ ภาคกลาง และพื้นที่ภาคใต้ในครั้งนี้รวมจำนวนถุงยังชีพที่ส่งมอบไปแล้วกว่า 7,600 ถุง มูลค่าทั้งสิ้นรวมกว่า 4 ล้านบาท